钦定古今图书集成/理学汇编/学行典/第220卷 > 侯章华
## 钦定古今图书集成/理学汇编/学行典/第220卷 > 侯章华

按《公安县志》：侯章华，令丘之子。令丘多女，独产章华，
生而颖慧，令丘陨首衡湘，章华年方十龄，俊秀多文
藻，恭顺王抚爱甚笃，欲养为子，如同己出。一日，将肉
一盘与之，章华泪不食，问其故，答曰：“既杀吾父，吾忍
食杀父手中之肉哉！”恭顺王知其志不可夺，随亦逐
之，莫知所终。父忠子孝妇烈，萃于一门。